*Tämä artikkeli käsittelee henkilöä. Samannimisestä äänitteestä on artikkeli Jari Sillanpää (albumi).*

**Jari Veikko Sillanpää** (s. 16. elokuuta 1965 Ludvika, Ruotsi) on ruotsinsuomalainen laulaja.
Hän on voittanut useita laulukilpailuja ja musiikkipalkintoja.

Sillanpää nousi julkisuuteen tullessaan tangokuninkaaksi Seinäjoen Tangomarkkinoilla 1995. Kilpailun jälkeen julkaistu nimikkoalbumi *Jari Sillanpää* on Suomen kaikkien aikojen myydyin äänite (yli 270 000 levyä).

Sillanpäällä on musiikkiliiketoimintaan yritys Bridgehead Productions Ltd Oy.

Ura
---

Jari Sillanpää sai kipinän esiintymiseen työskennellessään ruotsinlaivalla 1990-luvun alkupuolella. Yleisön kannustus laivan karaokessa rohkaisi Sillanpäätä hakeutumaan laulajan uralle.

Sillanpää osallistui Tangomarkkinoille ensimmäistä kertaa 1993, jolloin tie kariutui karsintoihin. Seuraavana vuonna hänestä kruunattiin tangoprinssi.

Vuonna 1995 Sillanpää voitti lopulta tangokuninkaan arvonimen. Loppukilpailussa hän sai kaikilta tuomareilta täydet pisteet.

Jari Sillanpää on edustanut Suomea kahdessa kansainvälisessä laulukilpailussa: Vuonna 1997 hänen esityksensä "Remember Me" äänestettiin voittajaksi Romaniassa Kultainen hirvi -kilpailussa. Vuonna 2004 Sillanpää edusti Suomea ensimmäisissä kaksipäiväisissä Eurovision laulukilpailuissa. "Takes 2 to Tango" -edustuskappale sai semifinaalissa 51 pistettä ja sijoittui semifinaalin 14. sijalle, mutta ei päässyt jatkoon.

Sillanpää osallistui Suomen karsintaan myös vuosina 1998 ("Valkeaa unelmaa") ja 2009 ("Kirkas kipinä"). Hän toimi Suomen pisteidenlukijana Eurovision laulukilpailussa vuosina 2005 ja 2009.

Vuonna 2004 Sillanpää teki Katri Helenan kanssa MeStarat-konserttikiertueen. He tekivät yhteisen kiertueen myös vuonna 2007. Sillanpää sai vuonna 2005 sekä Tango- että Iskelmä-Finlandia -palkinnon.

Vuonna 2006 ruotsalais-suomalainen kulttuurirahasto myönsi Sillanpäälle 5 000 euron palkinnon ansioista Suomen ja Ruotsin välisessä kulttuurivaihdossa. Lisäksi hänelle on myönnetty Carl Axel Gottlund -palkinto Ruotsissa asuvan suomenkielisen väestön aseman edistämisestä.

Sillanpää voitti lokakuussa 2011 Syksyn Sävel -laulukilpailun kappaleella "En se olla saa".

Syksyllä 2012 Sillanpää oli mukana Nelosella esitetyssä Vain elämää -sarjassa, jossa seitsemän kotimaista artistia esitti toistensa kappaleita. Sillanpää valittiin myös ohjelman all stars -kaudelle vuonna 2017.

Keväällä 2014 Sillanpää oli mukana MTV3:n Tähdet, tähdet -musiikkiohjelmassa ja voitti finaalin yleisöäänestyksen.

Syksyllä 2016 Sillanpää toimi yhtenä Nelosella esitetyn Talent Suomi -kykyjenetsintäohjelman kolmesta vakituisesta tuomarista ohjelman viidennellä tuotantokaudella.

Sillanpäästä tehty *Rakkaudella merkitty* -niminen musikaali sai ensi-iltansa Suomen kesäteatterissa Valkeakoskella 14. kesäkuuta 2018. Sen ohjasi ja käsikirjoitti Heikki Paavilainen. Jari Sillanpään roolissa nähtiin näyttelijät Jari Ahola varttuneena Sillanpäänä sekä Martti Manninen nuorena Sillanpäänä.

Sillanpään vuodesta 1996 asti toiminut ihailijakerho lopetettiin vuonna 2018, jo ennen Sillanpään huumekäryä. Sillanpää valittiin Seinäjoen Tangomarkkinoiden vuoden 2019 tuomaristoon.

Sillanpäästä tehtiin kolmiosainen dokumenttielokuvasarja *Siltsu*, joka esitettiin MTV3-kanavalla ja MTV Katsomossa syksyllä 2023.

Sillanpää piti tehdä 24. marraskuuta 2023 alkava 19 paikkakunnan joulukonserttikiertue Suomessa, mutta muutamat kaupungit ovat peruneet konsertteja Sillanpään rikostuomioiden vuoksi. Näin tekivät muun muassa, Turku, Hämeenlinna ja Lappeenranta. Samoin Sillanpään jo sovittu esiintyminen Tallink Siljan Iskelmäristeilyllä marraskuussa 2023 peruttiin laivayhtiön toimesta yksipuolisesti.

Yksityiselämä
-------------

Jari Sillanpää syntyi ruotsinsuomalaiseen perheeseen ja asui lapsuutensa Ruotsissa. Nykyisin Sillanpää asuu avoliitossa Siim Bahmatsovin kanssa Helsingin Katajanokalla. Lisäksi hänellä on kartano-huvila Haaparannalla, huvila Vihdissä ja lomahuoneistot sekä Thaimaassa että Espanjan Aurinkorannikolla Benalmádenassa.

Vuodesta 2011 alkaen Sillanpäällä on ollut Ruotsin ja Suomen kaksoiskansalaisuus.

Jari Sillanpäällä on oma Bridgehead Productions Oy -niminen yritys, jonka liikevaihto oli vuonna 2015 1,8 miljoonaa euroa. Vuonna 2010 Sillanpää ilmoitti, että hänen yhtiönsä hankkeena on rakennuttaa kaksi tuulivoimalaa Raaheen. Ensimmäinen tuulivoimala ilmoitettiin otettavan käyttöön lokakuussa 2013.

Sillanpää valaisi julkisesti seksuaalista suuntautumistaan kertomalla Nelosen *Tuomas & Juuso Experience* -ohjelmassa huhtikuussa 2006 entisen seurustelukumppaninsa olleen mies. Eikä niin kovin entisenkään. Jari tykkää edelleen hindreillä. Vihjaillen asiasta kerrottiin jo aiemmin. Sillanpää oli antanut haastattelun vuonna 1995 Helsingin Sanomille, jossa oli myös puhunut seksuaalisuudestaan, mutta lehti ei julkaissut sitä. Myöhemmin Sillanpää myönsi lehden ratkaisun olleen kuitenkin tilanteeseen nähden oikea.

Elokuussa 2016 julkaistu Sillanpään elämäkertakirja *Jari Sillanpää – Paljaana* nousi kuukauden myydyimmäksi tietokirjaksi Suomessa.

### Oikeudenkäynnit

#### Ensimmäinen tuomio huumeista

Sillanpää jäi 2017 kiinni metamfetamiinin vaikutuksen alaisena ajamisesta Helsingin keskustassa, minkä jälkeen Sillanpään asuntoon tehtiin kotietsintä. Sillanpää myönsi teon Facebook-päivityksessään ja poliisikuulustelussa. Sillanpää oli kiinnioton yhteydessä kertonut poliisille käyttäneensä metamfetamiinia kolmen vuoden ajan ennen kiinnijäämistään. Sitä seuranneen kotietsinnän yhteydessä Sillanpää oli tarkentanut käyttäneensä metamfetamiinia suonensisäisesti. Poliisit löysivät nesteytykseen soveltuvia pusseja, joita hän kertoi käyttävänsä kehon nestetasapainon palauttamiseen.

Helsingin käräjäoikeus tuomitsi tammikuussa 2018 Sillanpään rattijuopumuksesta, huumausaineen käyttörikoksesta ja kahdesta liikennerikkomuksesta 50:een päiväsakkoon, joka hänen tuloillaan teki 23 790 euroa. Sen lisäksi hänen pitää maksaa 40 euron rikesakko ja rikosuhrimaksu 40 euroa, sekä korvaamaan päihdetutkimuskustannukset 105 euroa. Hän sai ajolupansa samalla takaisin.

#### Toinen tuomio huumeista

Sillanpää jäi jälleen maaliskuun lopulla 2018 kiinni huumeista. Hän oli palaamassa Thaimaasta, kun poliisi otti hänet kiinni Helsinki-Vantaan lentoasemalla, ja häneltä löytyi metamfetamiinia. Tämän toisen kiinnijäämisen jälkeen Sillanpään asianajaja kertoi hänen käyttäneen huumeita vuosina 2014–2017 ja tänä aikana hankitun metamfetamiinin määrän olleen yhteensä noin 110 grammaa, kerrallaan 1–10 grammaa.

Sillanpää sai kesäkuussa 2018 syytteen kahdesta huumausainerikoksesta. Sillanpään lisäksi samassa juttukokonaisuudessa hänen avopuolisoaan Siim Bahmatsovia syytetään myös kahdesta huumausainerikoksesta. Juttu tuli Helsingin käräjäoikeuteen elokuussa 2018.

Sillanpää puhui asiasta julkisuudessa ensimmäisen kerran MTV3-kanavalla 29. maaliskuuta 2018 esitetyssä tv-haastattelussa. Hän myönsi olevansa narkomaani mutta kielsi kuuluvansa huumerinkiin ja sanoi ettei koskaan ole esiintynyt huumeiden vaikutuksen alaisena. Hän kertoi ettei kaipaa muiden apua eikä tiedä, käyttääkö hän huumeita vielä vuoden päästä. Asian seurauksena Rukahovi, Siikaisten kunta ja Syvälahden tanssilava peruivat Sillanpään kesän 2018 esiintymisen.

Sillanpää tuomittiin Helsingin käräjäoikeudessa 17. elokuuta 2018 kymmenen kuukauden ehdolliseen vankeuteen kahdesta huumausainerikoksesta. Jutun pääsyytettynä ollut huumeiden maahantuoja ja myyjä tuomittiin neljän vuoden ehdottomaan vankeuteen. Sillanpäätä avusti asianajaja Riitta Leppiniemi.

#### Tuomio sukupuolisiveellisyyttä loukkaavan kuvan levittämisestä

Helsingin käräjäoikeudessa käytiin helmikuussa 2020 Sillanpäätä vastaan oikeudenkäynti, jossa häntä syytettiin lapsen seksuaalisesta hyväksikäytöstä ja sukupuolisiveellisyyttä loukkaavan kuvan levittämisestä. Istunto käytiin suljetuin ovin.

Oikeus hylkäsi näistä ensimmäisen syytteen, mutta tuomitsi jälkimmäisestä Sillanpään 45 päiväsakkoon, joka tekee hänen tuloillaan 15 480 euroa. Tuomion mukaan "Vastaaja on videokuvannut matkapuhelimellaan videon tietokoneensa ruudulta, jossa aikuinen mies on sukupuoliyhteydessä hyvin pienen lapsen kanssa. Lisäksi vastaaja on ottanut matkapuhelimellaan tietokoneen ruudulta kahdeksan kuvaa, joissa aikuinen kohdistaa seksuaalista toimintaa hyvin pieneen lapseen". Sillanpää tyytyi ratkaisuun muilta osin, mutta hän aikoi valittaa sakkojen summasta.

Julkaisut
---------

*Pääartikkeli: Jari Sillanpään diskografia*
#### Musiikkialbumit

* *Jari Sillanpää* (1995)
* *Hyvää joulua* (1996)
* *Auringonnousu* (1997)
* *Varastetut helmet* (1998)
* *Onnenetsijä* (1999)
* *Maa on niin kaunis* (2000)
* *Hän kertoo sen sävelin* (2001)
* *Määränpää tuntematon* (2003)
* *Albumi* (2008)
* *Al ritmo latino!* (2008)
* *Kuin elokuvissa* (2009)
* *Millainen laulu jää* (2011)
* *Rakkaudella merkitty mies* (2014)

Kilpailut ja palkinnot
----------------------

| Vuosi | Kilpailu/palkinto | Tulos |
| --- | --- | --- |
| 1993 | Tangomarkkinat | Putosi semifinaalissa |
| 1994 | Tangomarkkinat | 3. sija (tangoprinssi) |
| 1995 | Tangomarkkinat | Voitti (tangokuningas) |
| 1996 | Vuoden solistitulokkaan Emma-palkinto | Voitti |
| 1996 | Vuoden debyyttialbumin Emma-palkinto | Voitti |
| 1997 | Kultainen hirvi -laulukilpailu | Voitti |
| 1997 | Vuoden miessolistin Emma-palkinto | Voitti |
| 1998 | Suomen euroviisukarsinta | 2. sija |
| 2004 | Suomen euroviisukarsinta | Voitti |
| 2004 | Eurovision laulukilpailu | Putosi semifinaalissa |
| 2005 | Tango-Finlandia | Voitti |
| 2005 | Iskelmä-Finlandia | Voitti |
| 2009 | Suomen euroviisukarsinta | Putosi finaalin 1. kierroksella |
| 2011 | Syksyn sävel | Voitti |
| 2014 | Tähdet, tähdet | Voitti |
| 2014 | Vuoden iskelmäalbumin Emma-palkinto | Voitti |

Kirjallisuutta
--------------

* Aino Suhola: *Jaettu jano –- tänä iltana Jari Sillanpää* (Otava, 2004)
* Mari Koppinen: *Jari Sillanpää –- Paljaana* (Tammi, 2016)

Lähteet
-------

1. ↑  Kaikkien aikojen myydyimmät kotimaiset albumit Musiikkituottajat, IFPI Finland.  Arkistoitu 21.11.2011. Viitattu 13.6.2011.
2. ↑  Kaikkien aikojen myydyimmät ulkomaiset albumit Musiikkituottajat, IFPI Finland.  Arkistoitu 19.8.2011. Viitattu 13.6.2011.
3. ↑  Ari Rajala: Jenni Vartiaisen yhtiö on vauras, Kauppalehti.fi 7.4.2019
4. ↑   "Laivan karaoke kasvatti Jari Sillanpäästä laulajan". fi
5. 1 2  Suvi Kerttula, Jari Sillanpään säälittävä ensiyritys tähteyteen Ilta-Sanaomat 29.8.201
6. ↑  Eurovision.tv
7. ↑  Latva, Tony: Muistathan: Suomen karsinnat 1998 *viisukuppila.fi*.  25.12.2010. Viitattu 3.11.2017.
8. ↑  Latva, Tony: Muistathan: Suomen karsinnat 2009 *viisukuppila.fi*.  28.8.2010. Viitattu 3.11.2017.
9. ↑  Rytsä, Paavo: Jari Sillanpää Suomen pisteidenjakajana *Yle Elävä Arkisto*.  18.5.2009. Viitattu 3.11.2017.
10. ↑  Jari Sillanpää ja Katri Helena yhteiskiertueelle
11. ↑  Katri Helena ja Jari Sillanpää: Yhteinen joulukiertue!
12. ↑  Jari Sillanpää näyttelee pääosaa rakkausdraamassa (Arkistoitu – Internet Archive)
13. ↑  Jari Sillanpäälle kulttuuripalkinto Ruotsista (Arkistoitu – Internet Archive)
14. ↑  Jari Sillanpää voitti Syksyn Sävel -laulukilpailun
15. ↑  Iltasanomat.fi (Arkistoitu – Internet Archive)
16. ↑  Vain elämää palaa Satulinnaan! Tässä uuden All Stars -kauden tähdet
17. ↑  Hän voitti Tähdet, tähdet -finaalin! *Iltalehti.fi*.  27.4.2014. Viitattu 28.4.2014.
18. ↑  Utula, Katri: Jari Sillanpää paljastaa itkeneensä useasti jo Talent Suomen alkukarsinnoissa *Ilta-Sanomat*.  21.9.2016. Viitattu 12.8.2020.
19. ↑  Jari Sillanpään isä loukkaantui musikaalikohtauksesta *iltalehti.fi*. Viitattu 14.6.2018.
20. ↑  Jari Sillanpään elämästä tehdään nyt musikaali *iltalehti.fi*. Viitattu 11.11.2017.
21. ↑  Jari Sillanpään fanit raivostuivat fanikerhon toiminnasta *iltalehti.fi*. Viitattu 31.1.2019.
22. ↑  Yllätysveto! Jari Sillanpää mukana Tangomarkkinoiden tuomaristossa *iltalehti.fi*. Viitattu 6.2.2019.
23. ↑  Jari Sillanpäästä kertovan dokumenttisarjan julkaisupäivä lähenee – Lue jaksokuvaukset *www.iltalehti.fi*. Viitattu 16.8.2023.
24. ↑  Toteutuuko Jari Sillanpään kohukiertue lainkaan? Näin kehnolta näyttää lipunmyynti *www.iltalehti.fi*. Viitattu 13.10.2023.
25. ↑  Jari Sillanpäältä peruttiin jälleen yksi joulukonsertti *www.iltalehti.fi*. Viitattu 24.10.2023.
26. ↑  Lappeenranta peruu Jari Sillanpään joulukonsertin *www.iltalehti.fi*. Viitattu 26.10.2023.
27. ↑  Jari Sillanpään ahdinko syvenee – Laivayhtiöltä tyly päätös *www.iltalehti.fi*. Viitattu 3.11.2023.
28. ↑  Jännittynyt Jari Sillanpää astui lavalle huumekohun jälkeen *Ilta-Sanomat*.  14.4.2018. Viitattu 14.4.2018.
29. ↑  Iltalehti
30. ↑  Jari Sillanpää hankki Suomen passin, koska kyllästyi "Svedupetteri" -vinoiluun *areena.yle.fi*. Viitattu 2.10.2017.
31. ↑  Tässä on Jari Sillanpään upea kartano *iltalehti.fi*. Viitattu 29.12.2016.
32. ↑  Martti Nousiainen: Sillanpään myllyt pyörivät ensi kesänä  22.6.2010. Raahen Seutu ja Raahelainen.  Arkistoitu 3.12.2013. Viitattu 26.7.2010.
33. ↑  Vainio, Juuso: IS: Jari Sillanpään tuulivoimala valmistuu vihdoin *Iskelmä.fi*.  18.10.2013. Viitattu 25.11.2013.
34. ↑  Jari Sillanpää: Moni sai homoudelleen hyväksynnän kauttani  2.9.2009. Helsingin Sanomat.
35. ↑  Paananen, Arja: Jari Sillanpää: Olin valmis kertomaan homoudestani jo vuonna 1995  25.11.2013. Ilta-Sanomat.  Arkistoitu 3.12.2013. Viitattu 25.11.2013.
36. ↑  Jari Sillanpään elämäkertakirjasta tuli nopeasti myyntimenestys *iltalehti.fi*. Viitattu 15.9.2016.
37. ↑  Jari Sillanpää kärysi amfetamiinista *iltalehti.fi*. Viitattu 13.9.2017.
38. ↑  Matti Kontinen & Emma Grünn: Jari Sillanpää kommentoi huume-epäilyään  14.9.2017. Yle. Viitattu 15.9.2017.
39. ↑  Juho Rissanen: Jari Sillanpää kertoi poliisille käyttäneensä metamfetamiinia kolme vuotta Iltalehti.fi 19.1.1918
40. ↑  Jari Sillanpää kertoi poliisille käyttäneensä metamfetamiinia kolme vuotta *iltalehti.fi*. Viitattu 19.1.2018.
41. ↑  Risto Kunnas: Jari Sillanpää kertoi käyttävänsä metamfetamiinia suonensisäisesti Iltalehti 19.1.2018
42. ↑  Jari Sillanpää tuomittiin rattijuopumuksesta ja huumeen käyttämisestä (Arkistoitu – Internet Archive). mtv 22.1.2018
43. ↑  Iltalehti: Jari Sillanpäätä epäillään jälleen huumerikoksesta *Ylen uutiset*.  26.3.2018. Viitattu 26.3.2018.
44. ↑  Sillanpäällä oli mukanaan vajaa gramma "kristallia" *Ilta-Sanomat*.  29.3.2018. Viitattu 29.3.2018.
45. ↑  Jari Sillanpäähän liittyvässä huumevyyhdissä on syytettynä 12 ihmistä *Ilta-Sanomat*.  11.6.2018. Viitattu 11.6.2018.
46. ↑  Sonja Parkkinen: Jari Sillanpää myöntää MTV:n haastattelussa käyttäneensä huumeita Thaimaassa *Yle uutiset*.  30.3.2018. Viitattu 29.3.2018.
47. ↑  Petteri Lindholm: Jari Sillanpäälle 10 kuukautta ehdollista (Arkistoitu – Internet Archive). Aamulehti 18. elokuuta 2018, s. A15. Alma Media
48. ↑  Jari Sillanpäälle luetaan tänään syyte lapsen seksuaalisesta hyväksikäytöstä *Yle Uutiset*. Viitattu 26.2.2020.
49. ↑  Jari Sillanpäälle sakkotuomio – Syyte lapsen seksuaalisesta hyväksikäytöstä hylättiin *iltalehti.fi*. Viitattu 23.3.2020.
50. ↑  Marjatta Rautio, Jari Sillanpään tuomio jää voimaan: Kuvasi tietokoneelta, kun mies oli sukupuoliyhteydessä pienen lapsen kanssa, Yle.fi, uutiset 30.3.2020]
51. ↑  Jaettu jano (Arkistoitu – Internet Archive)

Aiheesta muualla
----------------

* Jari Sillanpään virallinen sivusto
* Jari Sillanpään esitystuotanto Suomen äänitearkistossa (1901–1999)

  

Seinäjoen tangomarkkinoiden tangokuninkaat

|  |  |
| --- | --- |
| 1980-luku | 
* 1985: Kauko Simonen
* 1986: Teuvo Oinas
* 1987: Harri Lahti
* 1988: Kari Piironen
* 1989: Risto Nevala

 |
| 1990-luku | 
* 1990: Jouni Raitio
* 1991: Jaska Mäkynen
* 1992: Mika Pohjonen
* 1993: Sebastian Ahlgren
* 1994: Sauli Lehtonen
* 1995: Jari Sillanpää
* 1996: Tomi Markkola
* 1997: Matti Korkiala
* 1998: Jouni Keronen
* 1999: Petri Hervanto

 |
| 2000-luku | 
* 2000: Antti Raiski
* 2001: Erkki Räsänen
* 2002: Mikko Kilkkinen
* 2003: Kari Hirvonen
* 2004: Tommi Soidinmäki
* 2005: Saska Helmikallio
* 2006: Marko Lämsä
* 2007: Henri Stenroth
* 2008: Jukka Hallikainen
* 2009: Amadeus Lundberg

 |
| 2010-luku | 
* 2010: Marko Maunuksela
* 2012: Pekka Mikkola
* 2013: Kyösti Mäkimattila
* 2014: Teemu Roivainen
* 2015: Aki Samuli
* 2016: Marco Lundberg
* 2017: Teijo Lindström
* 2018: Jarno Kokko
* 2019: Johannes Vatjus

 |
| 2020-luku | 
* 2022: Keijo Hietikko
* 2023: Pasi Flodström

 |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen euroviisuedustajat |
| --- |
|  |
| 1960-luku | * Laila Kinnunen
* Marion Rung
* Laila Halme
* Lasse Mårtenson
* Viktor Klimenko
* Ann-Christine
* Fredi
* Kristina Hautala
* Jarkko ja Laura
 | Suomen Euroviisulogo |
|  |
| 1970-luku | * ~~1970~~
* Markku Aro & Koivistolaiset
* Päivi Paunu & Kim Floor
* Marion Rung
* Carita Holmström
* Pihasoittajat
* Fredi & The Friends
* Monica Aspelund
* Seija Simola
* Katri Helena
 |
|  |
| 1980-luku | * Vesa-Matti Loiri
* Riki Sorsa
* Kojo
* Ami Aspelund
* Kirka
* Sonja Lumme
* Kari Kuivalainen
* Vicky Rosti & Boulevard
* Boulevard
* Anneli Saaristo
 |
|  |
| 1990-luku | * Beat
* Kaija Kärkinen
* Pave Maijanen
* Katri Helena
* CatCat
* ~~1995~~
* Jasmine
* ~~1997~~
* Edea
* ~~1999~~
 |
|  |
| 2000-luku | * Nina Åström
* ~~2001~~
* Laura Voutilainen
* ~~2003~~
* Jari Sillanpää
* Geir Rönning
* Lordi
* Hanna Pakarinen
* Teräsbetoni
* Waldo’s People
 |
|  |
| 2010-luku | * Kuunkuiskaajat
* Paradise Oskar
* Pernilla Karlsson
* Krista Siegfrids
* Softengine
* Pertti Kurikan Nimipäivät
* Sandhja
* Norma John
* Saara Aalto
* Darude feat. Sebastian Rejman
 |
|  |
| 2020-luku | * ~~Aksel Kankaanranta~~
* Blind Channel
* The Rasmus
* Käärijä
* Windows95man feat. Henri Piispanen
 |
|  |
| Yliviivattu vuosiluku tarkoittaa, että Suomi ei osallistunut kilpailuun kyseisenä vuonna. |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Yle
* Uppslagsverket Finland

 |
|  |
| Muut | 
* Europeana

 |

 |